# Moble en kit

Els mobles en kit o mobles llestos per muntar és una forma de mobiliari que requereix el muntatge per part del client. Els components separats estan empaquetats en cartrons que també contenen instruccions pel muntatge. Els mobles són generalment fàcils de muntar amb eines bàsiques com un tornavís i una clau hexagonal, que sovint s'inclouen en el kit. Els mobles en kit són molt populars entre els consumidors que desitgen estalviar diners muntant ells mateixos el producte i recollint els mobles a la botiga, estalviant els costos d'enviament.
Els productors i comerciants es beneficien de la venda de mobles llestos per muntar, ja que els mobles són voluminosos un cop muntats i, per tant, costen d'emmagatzemar i transportar. Com que el treball de muntatge el realitza el consumidor en lloc del fabricant, el seu preu és inferior. S'ha desenvolupat una indústria de serveis de muntatge de mobles on els consumidors poden emprar algú per muntar els seus mobles.

## Història

Els mobles en kit tenen una llarga història. La Nova Cyclopaedia nord-americana de 1859 enumerava el muntatge de mobles com una «invenció americana», de la que feia èmfasi en la facilitat de transport. La patent nord-americana de 1878 defineix mobles prefabricats de la següent manera: "La invenció fa referència a una classe de mobles en kit per ser empaquetats i transportats en peces i assemblats per persones especialitzades i no qualificades".
Als països escandinaus, el kit de mobiliari per muntar va ser inventat pel tècnic suec Gillis Lundgren, que va tenir la idea quan intentava transportar una taula amb cotxe. Segons els informes, va haver de tallar les potes per poder encabir la taula dins del cotxe i portar-la a casa seva. Va parlar de la idea amb el seu cap a IKEA, que llavors es va especialitzar en mobiliari per muntar a casa.

## Usos

Els mobles llestos per muntar es poden comprar per a diversos propòsits:
* Mobles de sala
* Mobles d'oficina
* Llibreries
* Taules
* Llits
* Saló-menjador
* Mobles d'exterior
* Conjunts de jardí
* Moble de cuina
* Prestatgeries per a VHS/ CD / DVD
* Armaris

## Referències

* ↑ «Bokhyllan Billys designer vann Tenzingpriset».
* ↑ «Detailed guide for any DIY Ikea assembly: DO's and DON'Ts for none professional assemblers». Flatpackmates.
* ↑ Moble en kit a l'USPTO (anglès)
* ↑ Ripley, George; Anderson, Charles Anderson (1859). The New American Cyclopaedia: A Popular Dictionary of General Knowledge, Volume 8. New York: Appleton. p. 30. Retrieved 31 August 2016.
* ↑ «Improvement in chairs».
* ↑ «Kamprads förtrogne fick Tenzingpriset».
* ↑ «Bokhyllan Billys designer vann Tenzingpriset». Arxivat de l'original el 6 de desembre 2013. [Consulta: 1r novembre 2019].
* ↑ «Ikea's Billy bookcase designer Gillis Lundgren dies aged 86», 14-03-2016. [Consulta: 29 març 2016].
* ↑ Karl Ritter. «Gillis Lundgren: Designer of some of Ikea’s best-selling furniture who also helped develop the firm’s self-assembly concept | Obituaries | News». The Independent. [Consulta: 29 març 2016].
* ↑ Langer, Emily. «Gillis Lundgren, designer of Ikea’s ubiquitous Billy bookcase, dies at 86». The Washington Post, 14-12-2012. [Consulta: 29 març 2016].
* ↑ «Gillis Lundgren». The Times [Consulta: 29 març 2016].

## Vegeu també

* Pern d'ancoratge
* Ancoratge
* Tac químic